ເຮືອບິນ​ລົບ​ ຂອງຝຣັ່ງ ປະຕິບັດ​ການ ຖິ້ມລະ​ເບີດ ​ຮອບ​ທຳ​ອິດ ໃສ່ພວກ​ຫົວ​ຮຸນ​ແຮງ​ຈັດ
ບໍ່​ມີ​ລາຍ​ລະອຽດໃດໆ ​ເປີດ​ເຜີຍ​ໃຫ້​ຊາບ​ກ່ຽວ​ກັບ​ເປົ້າໝາຍ​ຕ່າງໆ​ ຂອງ​ການຖິ້ມລະ​ເບີດນັ້ນ.
ບັນດາເຮືອບິນລົບຂອງຝຣັ່ງ ໄດ້ບິນອອກປະຕິບັດການຖິ້ມລະເບີດ ຮອບທຳອິດ ຕໍ່ຕ້ານພວກຫົວຮຸນແຮງຈັດ ໃນອີຣັກ ນັບຕັ້ງແຕ່ກຳ ປັ່ນບັນທຸກເຮືອບິນລົບ Charles de Gaulle ໄດ້ຖືກສົ່ງໄປປະຈຳ ການທີ່ອ່າວເປີເຊຍ ເພື່ອເສີມກຳລັງໃນການຕໍ່ສູ້ຕ້ານກຸ່ມລັດອິສລາມ ລາຍງານຂ່າວຕ່າງໆ ແຈ້ງວ່າ ເຮືອບິນລົບ Rafale ຂອງຝຣັ່ງສອງລຳ ກັບຄືນມາພ້ອມ ກັນກັບອາວຸດເຄິ່ງນຶ່ງທີ່ຕິດຕັ້ງຢູ່ຍົນນັ້ນ ຫຼື ບໍ່ມີລູກສອນໄຟໃດໆເລີຍ ຫຼັງຈາກທີ່ໄດ້ບິນ ອອກໄປຫຼາຍໆຊົວໂມງແລ້ວ ພ້ອມດ້ວຍລູກສອນໄຟນຳວິຖີ 4 ລູກ ຕິດຢູ່ແຕ່ລະລຳ ບໍ່ມີລາຍລະອຽດໃດໆ ເປີດເຜີຍໃຫ້ຊາບກ່ຽວກັບເປົ້າໝາຍຕ່າງໆຂອງການຖິ້ມລະເບີດນັ້ນ ເຮືອບິນລົບຝຣັ່ງ ໄດ້ເປັນພາກສ່ວນນຶ່ງຂອງແນວໂຮມທີ່ນຳພາໂດຍສະຫະລັດ ທີ່ໄດ້ ປະຕິບັດການໂຈມຕີຕໍ່ຕ້ານພວກລັດອິສລາມ ຍົນອາຍພົ່ນ Rafael ລຳທຳອິດ ໄດ້ບິນ ອອກໄປຈາກກຳປັ່ນໃນວັນຈັນຜ່ານມາ ການສົ່ງກຳປັ່ນບັນທຸກເຮືອບິນລົບດັ່ງກ່າວໄປປະຕິບັດງານ ມີຂຶ້ນຫຼັງ ຈາກທີ່ມີການໂຈມ ຕີທີ່ຮ້າຍແຮງ ຂອງພວກກໍ່ການຮ້າຍໃນປາຣີ ເມື່ອບໍ່ນານມານີ້